KOMMISSIONENS BESLUTNING af 18. marts 1999 om visse foranstaltninger, der skal hindre overførsel af mund- og klovesygevirus fra Algeriet, Marokko og Tunesien til Det Europæiske Fællesskabs område (meddelt under nummer K(1999) 712) (EØS-relevant tekst) (1999/212/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), særlig artikel 22, stk. 1, og

ud fra følgende betragtninger:

I februar og marts 1999 er tilstedeværelsen af mund- og klovesyge bekræftet i kvæg i Algeriet, Marokko og Tunesien; sygdommen er en af de mest smitsomme sygdomme i kvæg, får, geder og svin; det virus, der forårsager sygdommen, kan leve i et kontamineret miljø uden for værtsdyret i adskillige uger afhængigt af temperaturen;

eksistensen af mund- og klovesyge i Algeriet, Marokko og Tunesien udgør en alvorlig risiko for Fællesskabets kvægbestand;

det er nødvendigt, at der på EF-niveau hurtigt vedtages visse beskyttelsesforanstaltninger, som tager hensyn til, at mund- og klovesygeviruset kan overleve i miljøet, og til de potentielle veje, der findes for dette virus' udbredelse; køretøjer, der anvendes til transport af dyr, kan ved ankomsten til Fællesskabets område fra Algeriet, Marokko eller Tunesien potentielt medbringe dette virus;

indførslen af dyr til Fællesskabet omfatter hovedsagelig heste; dyresundhedsbetingelserne for indførsel af heste er fastsat i Rådets direktiv 90/426/EØF af 26. juni 1990 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande (2), senest ændret ved direktiv 92/36/EØF (3);

en hensigtsmæssig rengøring og desinfektion af dyretransportmidler er den bedste metode til at nedsætte risikoen for en hurtig udbredelse af virus over lange distancer;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Med henblik på anvendelsen af denne beslutning forstås der ved »kvægtransportmiddel«: et motorkøretøj anvendt til transport af dyr.

Artikel 2

1. Medlemsstaterne skal sikre, at indehaveren af et tomt kvægtransportmiddel, der ankommer fra Algeriet, Marokko eller Tunesien, ved indkørslen på Fællesskabets område fremlægger dokumentation for, at køretøjet er blevet rengjort og desinficeret. Det skal dokumenteres, at der er foretaget en rengøring og desinfektion svarende til den, der er angivet i bilaget til nærværende beslutning.

2. Hvis foranstaltninger omhandlet i stk. 1 ikke er gennemført behørigt, kan medlemsstaten afvise kvægtransportmidlet eller lade det rengøre og desinficere på et nærmere angivet sted, så nær grænseovergangsstedet som muligt.

Artikel 3

Kvægtransportmidler med enhovede dyr, der indføres i overensstemmelse med direktiv 90/426/EØF, kan rengøres og desinficeres ved ankomsten til grænsekontrolstedet. Denne rengøring og desinfektion skal ske så nær grænsekontrolstedet som muligt på et sted, der er udpeget af embedsdyrlægen.

Artikel 4

Foranstaltningerne i denne beslutning skal revurderes inden den 30. april 1999, og de gælder indtil den 30. april 1999.

Artikel 5

Denne beslutning er rettet til medlemsstaterne.

Udfærdiget i Bruxelles, den 18. marts 1999.

På Kommissionens vegne

Franz FISCHLER

Medlem af Kommissionen

(1) EFT L 24 af 31. 1. 1998, s. 9.

(2) EFT L 224 af 18. 8. 1990, s. 42.

(3) EFT L 157 af 10. 6. 1992, s. 28.

BILAG

CERTIFIKAT FOR RENGØRING OG DESINFEKTION AF TRANSPORTMIDLER ANVENDT TIL KVÆGTRANSPORT

>START GRAFIK>

1. Erklæring fra transportmidlets indehaver/fører

Undertegnede, der er indehaver/fører af køretøj erklærer:(Anfør registreringsnummer)

- at den seneste aflæsning af dyr fandt sted i:

Land, region, sted

Dato (dd.mm.åå)

Tidspunkt (tt.mm)

Denne oplysning skal gives af indehaveren/føreren.

- at efter aflæsningen er køretøjet blevet rengjort og desinficeret. Rengøringen og desinfektionen har omfattet kvægrummet, læsserampen, hjulene og førerkabinen samt beskyttelsestøj/støvler, der er anvendt ved aflæsningen.

Rengøringen og desinfektionen fandt sted i:

Land, region, sted

Dato (dd.mm.åå)

Tidspunkt (tt.mm)

Denne oplysning skal gives af indehaveren/føreren.

- at der som desinficerende middel blev anvendt:

Dato

Sted

Indehaverens/førerens underskrift

Indehaverens/førerens navn med blokbogstaver:

2. Attestering fra den kompetente myndighed, der kontrollerer transporten ved grænseovergangsstedet

Undertegnede embedsmand attesterer herved, at jeg i dag har kontrolleret transporten med registreringsnummer (Anfør registreringsnummeret)

og fundet den tilfredsstillende rengjort og desinficeret.

Dato

Sted

Kompetent myndighed

Embedsmandens underskrift (1)

Stempel:

Navn med blokbogstaver:

(1) Stemplets og underskriftens farve skal afvige fra trykfarven.

>SLUT GRAFIK>